Afakija
Afakija je bolesno stanje oka kojem nedostaje sočivo, obično nakon hirurškog odstranjivanja. Sočivo se najčešće uklanja zbog zamućenosti (katarakta), luksacije (iščašenja) ili mogućih urođenih nedostataka. Glavna funkcija očnog sočiva je u optičkom sistemu oka, gdje je glavni faktor prelamanja svjetlosti. Pri tome se ono prilagođava, mijenjajući svoju debljinu (odnosno prelomnu moć). To prilagođavanje se naziva akomodacija.